open-index/open-wikipedia-markdown huggingface dataset:
ฟรานเซส แชนด์ คิดด์

**ฟรานเซส รูธ ชานด์ คิดด์** (; สกุลเดิม โรช และเคยดำรงตำแหน่ง "ไวส์เคานเตสอัลธอร์พ") (20 มกราคม ค.ศ. 1936  - 3 มิถุนายน ค.ศ. 2004) เกิดที่พาร์กเฮาส์ นอร์ฟอล์ค เป็นภรรยาคนแรกของจอห์น สเปนเซอร์ เอิร์ลสเปนเซอร์ที่ 8 และเป็นมารดาของไดอานา เจ้าหญิงแห่งเวลส์  หลังจากประสบปัญหาชีวิตสมรสล้มเหลวถึงสองครั้ง และการเสียชีวิตของ จอห์น บุตรชายคนแรกในวัยทารก และไดอานา เจ้าหญิงแห่งเวลส์ ธิดาคนเล็กจากอุบัติเหตุ จึงทำให้ฟรานเซสได้เปลี่ยนศาสนาไปนับถือนิกายโรมันคาทอลิกในช่วงบั้นปลายชีวิต และอุทิศตนให้กับงานสาธารณกุศล  

ฟรานเซสเป็นธิดาของ เอ็ดมุนด์ โรช บารอนเฟอร์มอยที่ 4 ผู้เป็นพระสหายของสมเด็จพระเจ้าจอร์จที่ 6 มารดาของเธอคือ รูธ โรช บารอนเนสเฟอร์มอย นางสนองพระโอษฐ์ของสมเด็จพระราชินีเอลิซาเบธ พระราชชนนี 

ฟรานเซสเสียชีวิตในวันที่ 3 มิถุนายน ค.ศ. 2004 หลังล้มป่วยอยู่นานหลายเดือนด้วยโรคพาร์กินสันและมะเร็งในสมอง

## อ้างอิง

หมวดหมู่:บุคคลจากเทศมณฑลนอร์ฟอล์ก
หมวดหมู่:ตระกูลสเปนเซอร์
หมวดหมู่:คริสต์ศาสนิกชนนิกายโรมันคาทอลิกชาวอังกฤษ
มเหสี (แก้ความกำกวม)

**มเหสี** อาจหมายถึง

* พระพุทธเจ้า หรือ พระโคตมพุทธเจ้า พระพุทธเจ้าพระองค์ปัจจุบัน, มเหสี มาจาก "มหา" + "อีสี" หมายถึง ฤๅษีใหญ่ หรือผู้แสวงหาศีลาทิคุณ (คุณอันมีศีลเป็นต้น) อันยิ่งใหญ่
* มเหสี (ตำแหน่งฝ่ายใน) คือ นางเมือง, กล่าวคือ  ชายาพระเจ้าแผ่นดิน
ทากามัตสึ

**ทากามัตสึ** () เป็นเมืองเอกและศูนย์กลางการปกครองของจังหวัดคางาวะ ตั้งอยู่ทางตอนเหนือของเกาะชิโกกุ ประเทศญี่ปุ่น เมืองทากามัตสึได้รับการจัดตั้งเป็นเมืองอย่างเป็นทางการเมื่อวันที่ 1 เมษายน พ.ศ. 2433 (ค.ศ. 1890) ตามระบบเทศบาลสมัยใหม่ในยุคเมจิ

เมืองทากามัตสึมีพื้นที่ประมาณ 375.41 ตารางกิโลเมตร และมีประชากรราว 420,000 คน (ข้อมูลโดยประมาณในช่วงคริสต์ทศวรรษ 2020) เป็นเมืองที่มีประชากรมากที่สุดของจังหวัดคางาวะ และทำหน้าที่เป็นศูนย์กลางด้านการบริหาร เศรษฐกิจ และการคมนาคมของภูมิภาค

ในด้านภูมิประเทศ ทากามัตสึตั้งอยู่ติดกับทะเลเซโตะใน มีลักษณะภูมิอากาศแบบอบอุ่น มีปริมาณฝนน้อยเมื่อเทียบกับภูมิภาคอื่นของญี่ปุ่น จึงได้รับสมญานามว่าเป็นหนึ่งในพื้นที่ ที่แห้งแล้งที่สุดของประเทศ

ด้านการคมนาคม เมืองทากามัตสึมีบทบาทสำคัญในฐานะศูนย์กลางการเดินทางของเกาะชิโกกุ โดยมีท่าเรือทากามัตสึเป็นจุดเชื่อมต่อทางเรือไปยังเกาะต่าง ๆ ในทะเลเซโตะใน รวมทั้งมีสนามบินทากามัตสึและเครือข่ายรถไฟที่เชื่อมต่อกับเมืองต่าง ๆ ภายในภูมิภาค

เมืองทากามัตสึยังมีชื่อเสียงด้านวัฒนธรรมและการท่องเที่ยว โดยมีสถานที่สำคัญได้แก่ สวนริสึรินซึ่งเป็นสวนภูมิทัศน์แบบญี่ปุ่นที่มีชื่อเสียงระดับประเทศ และได้รับการขึ้นทะเบียนเป็นสถานที่ทางประวัติศาสตร์พิเศษของญี่ปุ่น นอกจากนี้ เมืองยังเป็นที่รู้จักในฐานะแหล่งกำเนิดของอาหารท้องถิ่นซานุกิอุด้งซึ่งเป็นเอกลักษณ์ประจำจังหวัดคางาวะ

## อ้างอิง

## แหล่งข้อมูลอื่น
* Takamatsu City official website
* Experience Takamatsu-Sense of Wonder- － Official account of Takamatsu city about tourism.
* 
* 
* 

หมวดหมู่:นครในจังหวัดคางาวะ
บีเออี ซีแฮร์ริเออร์

**บริติชแอร์โรว์สเปซ ซีแฮร์ริเออร์** หรือ **บีเออี ซีแฮร์ริเออร์** เป็นเครื่องบินขับไล่ โจมตี และลาดตระเวนทางทะเลขึ้นลงแนวดิ่ง/ระยะสั้น พัฒนามาจากฮ็อคเกอร์-ซิดเดลี่ย์ แฮริเออร์ เข้าประจำการครั้งแรกในกองทัพราชนาวีอังกฤษ ในเดือนเมษายน พ.ศ. 2523 ภายใต้ชื่อว่า **ซีแฮร์ริเออร์ เอฟอาร์เอส 1** (Sea Harrier FRS1) หรือรู้จักกันในนามไม่เป็นทางการว่า "ชาร์" (Shar) ซึ่งเป็นเรื่องแปลกใหม่ในยุคนั้นที่เครื่องบินรบทางทะเลมีขนาดใหญ่และสามารถใช้ความเร็วได้เหนือเสียง บทบาทหลักของซีแฮริเออร์คือป้องกันภัยทางอากาศให้แก่เรือบรรทุกเครื่องบินแห่งราชนาวีอังกฤษ

## ประเทศผู้ใช้งาน
* 
* 

## แหล่งข้อมูลอื่น

* ฮ็อคเกอร์-ซิดเดลี่ย์แฮริเออร์

หมวดหมู่:เครื่องบินบริติชแอร์โรว์สเปซ
ซ
หมวดหมู่:เครื่องบินขับไล่สัญชาติสหราชอาณาจักร
หมวดหมู่:อากาศยานบนเรือบรรทุกเครื่องบิน
นุติ เขมะโยธิน

**นุติ เขมะโยธิน** (เกิด 10 ธันวาคม พ.ศ. 2510) ชื่อเล่น **น็อต** เป็นนักแสดง นักร้อง ผู้จัดละครผู้กำกับชาวไทย   

## ประวัติ
**นุติ เขมะโยธิน** ชื่อเล่น **น็อต** เกิดเมื่อวันที่ 10 ธันวาคม พ.ศ. 2510 เป็นบุตรคนโตในจำนวนพี่น้อง 3 คนของ ณรงค์ เขมะโยธิน อดีตเอกอัครราชทูต และ กรรณิการ์ เขมะโยธิน (ญ.) , นุติ เป็นหลานปู่ของพลเอก เนตร เขมะโยธิน และเป็นผู้สืบสายสกุล “ณ ราชสีมา” ชั้น 10 สาย "พระยาภักดีสงคราม (เจ้าเมืองนางรอง)"  มีภรรยาเป็นนักแสดงชื่อ กมลชนก โกมลฐิติ มีบุตร-ธิดา 2 คน

ด้านการศึกษา ศึกษาชั้นประถมปีที่ 1 ที่โรงเรียนสาธิตจุฬาลงกรณ์มหาวิทยาลัย แล้วจึงศึกษาที่ประเทศฝรั่งเศสเป็นเวลา 5 ปี และศึกษาระดับมัธยมศึกษาปีที่ 4 ที่โรงเรียนนานาชาติ กรุงเทพฯ ศึกษาระดับอุดมศึกษาจากมหาวิทยาลัยแคลิฟอร์เนีย ด้านรัฐประศาสนศาสตร์ สาขาอาชญาวิทยา 

หลังจบการศึกษา รับราชการในช่วงสั้น ๆ ก่อนที่จะเข้าสู่วงการบันเทิง โดยมีผลงานแสดงละคร ภาพยนตร์และเพลง กับวงซิสเต็มโฟร์ และมีผลงานอัลบั้ม ชื่ออัลบั้ม *เดียร์-น็อต* และอดีตรองกรรมการผู้จัดการสายธุรกิจ โทรทัศน์ดาวเทียม บริษัท มีเดีย สตูดิโอ จำกัด

## ผลงาน
### ละครโทรทัศน์

### ภาพยนตร์
* เรือนมยุรา
* ปาฏิหาริย์พระแม่กวนอิม

### มิวสิควีดีโอ
* อยากรู้ไหม - กบ ทรงสิทธิ์ รุ่งนพคุณศรี
* เต็มใจเพื่อเธอ - ก้อย พรพิมล ธรรมสาร

### ผู้จัดละคร
* กว่าจะรู้เดียงสา (2555) มีเดียแชนแนล
* สูตรรักพลิกล็อก (2556) มีเดียแชนแนล

### กำกับการแสดง
* เมื่ออายุ 16 (2563) True4U
* จอมใจอโยธยา (2568) ช่อง 3 HD

## อ้างอิง

หมวดหมู่:นักแสดงชายชาวไทย
หมวดหมู่:นักร้องไทย
หมวดหมู่:ข้าราชการพลเรือนชาวไทย
หมวดหมู่:บุคคลจากโรงเรียนสาธิตจุฬาลงกรณ์มหาวิทยาลัย
หมวดหมู่:สกุล ณ ราชสีมา
หมวดหมู่:สกุลเขมะโยธิน
หมวดหมู่:ผู้กำกับละครโทรทัศน์ชาวไทย
ปฏิญญามอสโก

**ปฏิญญามอสโก** ได้มีการลงนามระหว่างการประชุมมอสโก เมื่อวันที่ 30 ตุลาคม ค.ศ. 1943 ชื่ออย่างเป็นทางการของแถลงการณ์ดังกล่าวคือ "แถลงการณ์ของสี่ชาติเกี่ยวกับความมั่นคงทั่วไป" เอกสารดังกล่าวได้รับการลงนามโดยรัฐมนตรีต่างประเทศของรัฐบาลสหรัฐอเมริกา สหราชอาณาจักร และสหภาพโซเวียต แถลงการณ์ดังกล่าวมีสี่ส่วนแยกจากกัน

## แถลงการณ์ร่วมสี่ชาติ
ในส่วนแถลงการณ์ร่วมสี่ชาติ รัฐบาลสหรัฐอเมริกา สหราชอาณาจักร สหภาพโซเวียต และจีน  ตามที่แถลงการณ์โดยสหประชาชาติเมื่อเดือนมกราคม ค.ศ. 1942 และแถลงการณ์ถัดมา เพื่อคงความเป็นปรปักษ์กับชาติฝ่ายอักษะเหล่านี้ซึ่งประเทศทั้งสี่ต่างอยู่ในสภาวะสงครามจนกว่าประเทศเหล่านี้จะยอมลดอาวุธลงบนพื้นฐานของการยอมจำนนอย่างปราศจากเงื่อนไข ทั้งสี่ประเทศยังได้รับรองความจำเป็นที่จะจัดตั้งองค์การระหว่างประเทศทั่วไป (สหประชาชาติ) ให้เร็วที่สุดเท่าที่จะทำได้ บนแนวคิดของอธิปไตยที่เท่าเทียมกันของรัฐที่รักสันติทั้งหมด และเปิดโอกาสให้รัฐเหล่านี้ล้วนมีโอกาสสมัครเข้าเป็นสมาชิกได้ ไม่ว่าใหญ่หรือเล็ก เพื่อการธำรงรักษาสันติภาพและความมั่นคงระหว่างประเทศ

## แถลงการณ์ส่วนที่เกี่ยวข้องกับอิตาลี
ในส่วนของแถลงการณ์ที่เกี่ยวข้องกับอิตาลีนั้น รัฐมนตรีต่างประเทศสหรัฐอเมริกา สหราชอาณาจักรและสหภาพโซเวียต ได้ประกาศว่า ฟาสซิสต์และอิทธิพลของฟาสซิสต์นั้นควรจะถูกทำลายลงอย่างสมบูรณ์ และชาวอิตาลีควรจะได้รับทุกโอกาสในการจัดตั้งรัฐบาลและสถาบันอื่นโดยตั้งอยู่บนแนวคิดประชาธิปไตย

## แถลงการณ์ส่วนที่เกี่ยวข้องกับออสเตรีย
ในส่วนของแถลงการณ์ที่เกี่ยวข้องกับออสเตรียนั้น รัฐมนตรีต่างประเทศสหรัฐอเมริกา สหราชอาณาจักรและสหภาพโซเวียต ได้ประกาศว่าการผนวกออสเตรียของเยอรมนีนั้นไม่มีผลและเป็นโมฆะ ทั้งสี่ประเทศเรียกร้องให้มีการจั้ดตั้งออสเตรียเสรีภายหลังชัยชนะเหนือนาซีเยอรมนี

## แถลงการณ์ว่าด้วยความอำมหิต
ส่วนสุดท้ายของแถลงปฏิญญามอสโกมีชื่อว่า แถลงการณ์ว่าด้วยความอำมหิต และได้รับการลงนามโดยประธานาธิบดีสหรัฐ แฟรงกลิน ดี. โรสเวลต์ นายกรัฐมนตรีสหราชอาณาจักร วินสตัน เชอร์ชิลล์ และผู้นำสูงสุดโซเวียต โจเซฟ สตาลิน พวกเขาหมายเหตุว่า "หลักฐานของความโหดร้าย การสังหารหมู่ และการประหารชีวิตหมู่อันเลือดเย็นซึ่งได้กระทำโดยกองทัพฮิตเลอร์ในหลายประเทศซึ่งถูกรุกรานและจากที่พวกเขากำลังถูกขับไล่ออกไปอย่างต่อเนื่อง" พวกเขาเห็นพ้องว่าชาวเยอรมันจะถูกส่งกลับไปยังประเทศที่พวกเขาก่ออาชญากรรมของตนขึ้น และ "ตัดสิน ณ ที่นั้นโดยประชาชนที่พวกเขาได้กระทำอย่างโหดเหี้ยมนั้น" ในกรณีของชาวเยอรมันซึ่งการกระทำความผิดทางอาญาไม่มีที่ตั้งชัดเจนนั้น พวกเขาจะถูกลงโทษโดยการตัดสินใจร่วมกันของรัฐบาลฝ่ายสัมพันธมิตร

แถลงการณ์ว่าด้วยความอำมหิตนั้นส่วนใหญ่ร่างขึ้นโดยวินสตัน เชอร์ชิลล์ และนำไปสู่การจัดตั้งคณะกรรมการที่ปรึกษายุโรป ซึ่งได้ร่างกฎบัตรลอนดอน

## อ้างอิง

หมวดหมู่:ปฏิญญา
หมวดหมู่:สนธิสัญญาสหรัฐ–สหราชอาณาจักร
หมวดหมู่:สนธิสัญญาสหภาพโซเวียต–สหรัฐ
หมวดหมู่:การประชุมระหว่างสงครามโลกครั้งที่สอง
หมวดหมู่:การเมืองในสงครามโลกครั้งที่สอง
หมวดหมู่:สนธิสัญญาสงครามโลกครั้งที่สอง
หมวดหมู่:พ.ศ. 2486
หมวดหมู่:ประวัติศาสตร์ออสเตรีย
หมวดหมู่:ประวัติศาสตร์อิตาลี
หมวดหมู่:ฝ่ายสัมพันธมิตร (สงครามโลกครั้งที่สอง)
วัดเขากะโหลก (จังหวัดลพบุรี)

**วัดเขากะโหลก**  เป็นวัด ตั้งอยูหมู่ที่ 4 ตำบลโคกสำโรง อำเภอโคกสำโรง จังหวัดลพบุรี

## ประวัติ
**วัดเขากะโหลก**  ตั้งอยู่ไม่ห่างจากตัวอำเภอโคกสำโรงมากนัก น่าจะประมาณ 2 กิโลเมตร เป็นวัดที่ตั้งอยู่บริเวณที่เรียกว่าเขากะโหลก ซึ่งเป็นยอดเขาเตี้ยๆ ส่วนบนยอดเขาเป็นที่ตั้งของพระอุโบสถและวิหาร ซึ่งมีความโดดด่นสวยงาม เมื่อมองออกมาจากทางเข้าจะเห็นพระอุโบสถตั้งสง่าอยู่บนภูเขา นับเป็นวัดที่มีทิวทัศน์สวยงามแห่งหนึ่งของอำเภอโคกสำโรง วัดแห่งนี้ได้ถูกพัฒนาและก่อสร้างอย่างสวยงาม และนอกจากนี้ยังใช้เป็นสถานที่ในการปฏิบัติธรรมให้แก่พุทธศาสนิกชนอีกด้วย

## อ้างอิง
* วัดเขากะโหลก โดย ข้อมูลกลางทางวัฒนธรรมจังหวัดลพบุรี

เขากะโหลก
มุขมณฑลแคนเทอร์เบอรี

thumb|200px|ตราประจำมุขมณฑล
**มุขมณฑลแคนเทอร์เบอรี** () เป็นมุขมณฑลของคริสตจักรแห่งอังกฤษ ครอบคลุมพื้นที่เทศมณฑลเคนต์ตะวันออก มุขมณฑลนี้ก่อตั้งโดยนักบุญออกัสตินแห่งแคนเทอร์เบอรีในปี ค.ศ. 597 มีศูนย์กลางอยู่ที่มหาวิหารแคนเทอร์เบอรี นับเป็นมุขมณฑลที่เก่าแก่ที่สุดของคริสตจักรแห่งอังกฤษ

ประมุขของมุขมณฑลคืออาร์ชบิชอปแห่งแคนเทอร์เบอรี แต่เนื่องจากตำแหน่งนี้ต้องเป็นทั้งมุขนายกมหานครประจำภาคแคนเทอร์เบอรี ไพรเมตแห่งอังกฤษทั้งหมด และผู้นำระดับโลกของแองกลิคันคอมมิวเนียน อาร์ชบิชอปนี้จึงมักปฏิบัติราชการที่พระราชวังแลมเบทที่ลอนดอน ไม่ได้ปฏิบัติงานที่มุขมณฑล ดังนั้นปริมุขนายกในภาคคริสตจักรเดียวกันคือบิชอปแห่งโดเวอร์จึงมาอยู่ประจำการแทนและเรียกว่า "บิชอปในแคนเทอร์เบอรี" มีอำนาจการบริหารเสมือนเป็นมุขนายกประจำมุขมณฑลเอง นอกจากนี้ปริมุขนายกอีกตำแหน่งหนึ่งคือบิชอปแห่งเมดสโตน แต่ตำแหน่งนี้เพิ่งถูกยกเลิกไปในเดือนพฤศจิกายนปี ค.ศ. 2010

ในด้านการจัดระเบียบองค์กร มุขมณฑลแคนเทอร์เบอรีถูกแบ่งออกเป็น 3 เขตอัครพันธบริกร ซึ่งประกอบด้วยดีนารี 16 เขต ได้แก่
* เขตอัครพันธบริกรแคนเทอร์เบอรี ประกอบด้วย Canterbury East Bridge Reculver Thanet และ West Bridge
* เขตอัครพันธบริกรแอชฟอร์ด ประกอบด้วย Ashford Dover Elham และ Sandwich
* เขตอัครพันธบริกรเมดสโตน ประกอบด้วย Cranbrook, Maidstone, North Downs, Romney, Ospringe, Sittingbourne และ Tenterden

## อ้างอิง

หมวดหมู่:มุขมณฑลของคริสตจักรแห่งอังกฤษ
หมวดหมู่:ก่อตั้งในปี พ.ศ. 1140
อารินะ ทาเนมูระ

**อารินะ ทาเนมูระ** () กรุ๊ปเลือด: A เกิดวันที่ 12 มีนาคม ค.ศ. 1978 เป็นศิลปินการ์ตูนญี่ปุ่น ที่ส่วนใหญ่จะเขียนการ์ตูนแนวโชโจะ ผลงานเปิดตัว: Ni banme no koi no katachi (ปี 1996 ในริบ้อนฉบับพิเศษ เดือน 6) งานเปิดตัวครั้งแรกของเธอ คือ The Style of the Second Love ซึ่งเป็นผลงานรวม ต่อมาเธอได้เปิดผลงานเดี่ยวในปี 2009 การ์ตูนของเธอได้ทำออกโทรทัศน์หลายเรื่อง เช่น Kamikaze Kaitou Jeanne และ Full Moon wo Sagashite 

ผู้ช่วย: มินาเสะ ไอ, อาซาโนะ เกียเกีย, คาซึกิ รูกะ, มาริ,โคนาโกะ

หมวดหมู่:นักวาดการ์ตูนญี่ปุ่น
หมวดหมู่:นักเขียนการ์ตูนชาวญี่ปุ่น
หมวดหมู่:นักวาดการ์ตูนแบ่งตามสัญชาติ
หมวดหมู่:การ์ตูนญี่ปุ่น
หมวดหมู่:บุคคลจากอิจิโนมิยะ
หมวดหมู่:ศิลปินชาวญี่ปุ่น
หมวดหมู่:ศิลปินมังงะ
หมวดหมู่:ศิลปินมังงะจากจังหวัดไอจิ
จังหวัดวอลลูนบราบันต์

**วอลลูนบราบันต์** () หรือ **บราบ็องวาลง** () เป็นจังหวัดในแคว้นวอลลูนของประเทศเบลเยียม ทางเหนือมีพื้นที่ติดต่อกับจังหวัดเฟลมิชบราบันต์ ทางตะวันออกติดต่อกับจังหวัดลีแยฌ และทางใต้ติดต่อกับจังหวัดนามูร์และจังหวัดแอโนของประเทศเบลเยียม 

จังหวัดวอลลูนบราบันต์มีเมืองหลวงชื่อวาฟวร์ และมีพื้นที่ 1,097 ตารางกิโลเมตร ประกอบด้วยเขตเพียงเขตเดียวซึ่งแบ่งออกเป็น 27 เทศบาล

จังหวัดวอลลูนบราบันต์ก่อตั้งขึ้นในวันที่ 1 มกราคม ค.ศ. 1995 จากการแยกอดีตจังหวัดบราบันต์เป็น 3 ส่วน ได้แก่ จังหวัดวอลลูนบราบันต์ จังหวัดเฟลมิชบราบันต์ และแคว้นนครหลวงบรัสเซลส์ซึ่งไม่ขึ้นกับจังหวัดใด การแยกจังหวัดครั้งนี้เป็นไปเพื่อรองรับการจัดการปกครองแบบสหพันธรัฐใน 3 แคว้น ได้แก่ แคว้นเฟลมิช แคว้นวอลลูน และแคว้นนครหลวงบรัสเซลส์

ยุทธการวอเตอร์ลูซึ่งเป็นยุทธการครั้งสุดท้ายของจักรพรรดินโปเลียนที่ 1 เกิดขึ้นที่เมืองวอเตอร์ลูในจังหวัดนี้

## เขตการปกครอง
จังหวัดวอลลูนบราบันต์ประกอบด้วย 1 เขต () คือ เขตนีแวล

ไฟล์:Arrondissement Nivelles Belgium Map.png|เขตนีแวล


และแบ่งย่อยเป็น 27 เทศบาล () ดังแผนที่นี้
ไฟล์:Brabant-WallonGemeenten.png

## อ้างอิง

## แหล่งข้อมูลอื่น

* เว็บไซต์อย่างเป็นทางการของจังหวัดวอลลูนบราบันต์


วอลลูนบราบันต์
หมวดหมู่:แคว้นวอลลูน
ดราก้อนบอล Z: เดอะเลกาซีออฟโกคู

***ดราก้อนบอล Z: เดอะเลกาซีออฟโกคู*** () เป็นซีรีส์วิดีโอเกมสำหรับเกมบอยอัดวานซ์ ซึ่งอิงจากซีรีส์อนิเมะ *[[ดราก้อนบอล Z]]* ทั้งสามเกเป็นเกมแอ็กชันเล่นตามบทบาท โดยเกม *ดราก้อนบอล Z: เดอะเลกาซีออฟโกคู* ถูกพัฒนาโดยเและเผยแพร่ใน ค.ศ. 2002 ต่อมาเกมนี้มีภาคต่อ 2 อัน คือ: *ดราก้อนบอล Z: เดอะเลกาซีออฟโกคู II* ที่เผยแพร่ใใน ค.ศ. 2003 และ*ดราก้อนบอล Z: บูส์ฟิวรี*ที่เผยแพร่ใน ค.ศ. 2004 ใน ค.ศ. 2016 เว็บฟุตเทคโนโลยีส์อ้างว่าตนเริ่มพัฒนาภาคต่ออีกอันหนึ่งแล้ว

## ตัวเกมทั้งสามภาค
#### เดอะเลกาซีออฟโกคู
เป็นเกมภาคแรกสุดของซีรีส์โดยมีเนื้อเรื่องตั้งแต่ช่วงชาวไซย่าจนจบที่ช่วงดาวนาเม็ค เป็นเกมที่มีบิตค่อนข้างน้อยทำให้มีข้อด้อยหลายประการถ้าเทียบกับภาคอื่นเช่น ตัวละครที่ควบคุมได้มีซุน โกคูเพียงตัวเดียวและอ่อนแอมาก เพียงถูกไดโนเสาร์ตัวใหญ่หรือบอสโจมตีเพียงทีเดียวก็ตาย

#### เดอะเลกาซีออฟโกคู II
เป็นภาคที่สองของซีรีส์มีเนื้อหาในช่วงมนุษย์ดัดแปลง-เซล ในภาคนี้มีการพัฒนาจากภาคแรกอย่างมาก ทั้งภาพที่มีมิติมากขึ้น ตัวละครที่มีความอดทนสูงขึ้นและมีให้ใช้ถึง 6 ตัว การแสดงหลอดเลือดของบอส ระบบวิ่งและสเคาท์เตอร์ การแปลงเป็นซุปเปอร์ไซย่าจะฟื้นฟูพลังชีวิตได้ (แต่ทำให้ MP ของเราลดลงเรื่อย ๆ เมื่อหมดก็จะคืนร่างเดิม) และระบบท่าโจมตีพิเศษระยะประชิด ระบบแผนที่โลก และบอสลับ คูลเลอร์

#### บูส์ฟิวรี
เป็นภาคสุดท้ายในซีรีส์ มีเนื่อหาอยู่ในช่วงจอมมารบูจนจบซีรีส์และเดอะมูวี่อีกสองภาคคือ ภาคของจาเน็มบ้าและภาคการกลับมาของโบรลี่
ในภาคนี้มีการพัฒนาระบบการเล่นมาจากภาคเดอะเลกาซีออฟโกคู II และคงระบบการเล่นส่วนใหญ่ไว้

## ตัวละครที่ควบคุมได้
* ซุน โกฮัง
* พิคโกโร่
* เบจิต้า
* ทรังคซ์
* ซุน โกคู
* มิสเตอร์ซาตาน (ปลดล็อกได้เมื่อมีรูปปั้นทุกคนอยู่ในแคปซูลคอร์เปอเรชั่น เมื่อนำมิสเตอร์ซาตานเลเวล 50 ไปที่เมืองหลวงตะวันตกแล้วเข้าสถานีโทรทัศน์จะได้ฉากจบอีกแบบมา)

## การตอบรับ
### ''เดอะเลกาซีออฟโกคู''

เมทาคริติกให้เสียงวิจารณ์*เดอะเลกาซีออฟโกคู*เป็น"ผสมกัน" ในประเทศสหรัฐ มีการขายตัวเกม 630,000 ฉบับและในเดือนสิงหาคม ค.ศ. 2006 เกมนี้ได้รายได้ไป 16 ล้านดอลลาร์สหรัฐ ในช่วงเดือนพฤษภาคม ค.ศ. 2002 ถึงสิงหาคม ค.ศ. 2006 เกมนี้เป็นเกมที่ขายได้สูงสุดตามเกมบอยอัดวานซ์เป็นอันดับ 42 ของประเทศ 

### ''เดอะเลกาซีออฟโกคู II''

เมทาคริติกให้เสียงวิจารณ์*เดอะเลกาซีออฟโกคู II*เป็น"เสียงตอบรับดีโดยทั่วไป"

### ''บูส์ฟิวรี''

เมทาคริติกให้เสียงวิจารณ์*บูส์ฟิวรี*เป็น"ผสมกัน"

## อ้างอิง

## แหล่งข้อมูลอื่น
* 
* 
* 

หมวดหมู่:เกมดราก้อนบอล
หมวดหมู่:เกมสำหรับเกมบอยอัดวานซ์
หมวดหมู่:เกมของอาตาริ
กฎบัตรเนือร์นแบร์ค

[คณะจำเลยในคอกจำเลยระหว่าง[การพิจารณาคดีเนือร์นแบร์คราว ค.ศ. 1945–1946|right|thumb|250px]]

**กฎบัตรคณะตุลาการทหารระหว่างประเทศ แนบท้ายความตกลงว่าด้วยการดำเนินคดีและลงโทษอาชญากรสงครามรายใหญ่ในอักษะยุโรป** () หรือ **กฎบัตรลอนดอนว่าด้วยคณะตุลาการทหารระหว่างประเทศ** (London Charter of the International Military Tribunal) หรือ **ธรรมนูญคณะตุลาการทหารระหว่างประเทศ** (Constitution of the International Military Tribunal) มักเรียก **กฎบัตรลอนดอน** (London Charter) หรือ **กฎบัตรเนือร์นแบร์ค** (Nuremberg Charter) เป็นกฤษฎีกาที่คณะกรรมการที่ปรึกษาแห่งยุโรป (European Advisory Commission) ออกเมื่อวันที่ 8 สิงหาคม ค.ศ. 1945 เพื่อกำหนดระเบียบและวิธีพิจารณาคดีเนือร์นแบร์ค

กฎบัตรกำหนดให้พิจารณาคดีความผิดอาญาซึ่งกระทำลงโดยฝ่ายอักษะของยุโรป ความผิดอาญาเหล่านี้จำแนกไว้เป็นสามประเภท คือ อาชญากรรมสงคราม อาชญากรรมต่อสันติภาพ และอาชญากรรมต่อมนุษยชาติ กฎบัตรห้ามยกการดำรงตำแหน่งหน้าที่ราชการขึ้นอ้างเป็นข้อต่อสู้ในอาชญากรรมสงคราม ส่วนการปฏิบัติตามคำสั่งทั้งหลายจะนำมาพิจารณาเพื่อบรรเทาโทษก็ต่อเมื่อคณะตุลาการเห็นว่า ควรทำเช่นนั้นเพื่อประโยชน์แห่งความยุติธรรม

วิธีพิจารณาความอาญาที่คณะตุลาการใช้นั้นใกล้เคียงกับที่ใช้อยู่ในระบบซีวิลลอว์ยิ่งกว่าของคอมมอนลอว์ โดยเป็นการพิจารณาคดีด้วยตุลาการ มากกว่าจะใช้ลูกขุน กับทั้งยังรับฟังพยานบอกเล่าหลายประเภท จำเลยที่ถือว่ากระทำความผิดจะอุทธรณ์คำพิพากษาต่อสภาควบคุมสัมพันธมิตร (Allied Control Council) ก็ได้ อนึ่ง จำเลยชอบจะนำเสนอพยานหลักฐานเพื่อสนับสนุนข้อต่อสู้ของตน และเพื่อถามค้านพยานบุคคลทั้งหลายได้

กฎบัตรนี้คณะกรรมการที่ปรึกษาแห่งยุโรปพัฒนาขึ้นโดยอาศัยอำนาจแห่งปฏิญญามอสโก ซึ่งเรียกว่า "แถลงการณ์ว่าด้วยความอำมหิต" (Statement on Atrocities) ที่ตกลงกันในการประชุมที่มอสโกเมื่อ ค.ศ. 1943 แล้วยกร่างขึ้นที่กรุงลอนดอน หลังจากเยอรมนียอมจำนนในวันแห่งชัยชนะในยุโรป  (Victory in Europe Day) การยกร่างดังกล่าวนี้เป็นผลงานของ รอเบิร์ต เอช. แจ็กสัน (Robert H. Jackson), รอเบิร์ต ฟาลโค (Robert Falco) และอีโอนา นิคิตเชนโก (Iona Nikitchenko) ซึ่งเป็นกรรมการที่ปรึกษาแห่งยุโรป (European Advisory Commission) แล้วจึงประกาศใช้เป็นกฎบัตรเมื่อวันที่ 8 สิงหาคม ค.ศ. 1945 อันเป็นวันที่ฝรั่งเศส สหภาพโซเวียต สหรัฐ และสหราชอาณาจักร ลงนามอย่างเป็นทางการในกฎบัตร กับความตกลงที่กฎบัตรแนบท้าย ภายหลังเอกสารทั้งสองจึงได้รับสัตยาบันจากรัฐฝ่ายสัมพันธมิตรอีก 19 รัฐ

กฎบัตรนี้ และบทอธิบายศัพท์ "อาชญากรรมต่อสันติภาพ" ในกฎบัตร ยังเป็นแม่แบบแห่งกฎหมายฉบับหนึ่งของประเทศฟินแลนด์ ซึ่งรัฐสภาแห่งฟินแลนด์อนุมัติเมื่อวันที่ 11 กันยายน ค.ศ. 1945 เปิดช่องให้พิจารณาคดีความรับผิดชอบทางสงครามในประเทศฟินแลนด์ได้ด้วย

## อ้างอิง

หมวดหมู่:พ.ศ. 2488
หมวดหมู่:เนือร์นแบร์ค
หมวดหมู่:ธรรมนูญศาล
หมวดหมู่:กฎบัตร
หมวดหมู่:กฎแห่งสงคราม
หมวดหมู่:การเมืองในสงครามโลกครั้งที่สอง
หมวดหมู่:อาชญากรรมสงคราม
หมวดหมู่:การละเมิดสิทธิมนุษยชน
หมวดหมู่:อาชญากรรมต่อมนุษยชาติ
หมวดหมู่:สนธิสัญญาสงครามโลกครั้งที่สอง
หมวดหมู่:การพิจารณาคดีเนือร์นแบร์ค
หมวดหมู่:การล่มสลายของนาซีเยอรมนี
หมวดหมู่:ฝ่ายสัมพันธมิตร (สงครามโลกครั้งที่สอง)
หมวดหมู่:สนธิสัญญาเกี่ยวข้องกับรัฐบาลชั่วคราวแห่งสาธารณรัฐฝรั่งเศส
หมวดหมู่:สนธิสัญญาเกี่ยวข้องกับสหภาพโซเวียต
หมวดหมู่:สนธิสัญญาเกี่ยวข้องกับสหราชอาณาจักร
หมวดหมู่:สนธิสัญญาเกี่ยวข้องกับสหรัฐ
เบิร์น (แก้ความกำกวม)

**เบิร์น** อาจหมายถึง
* แบร์น (Bern) เมืองหลวงของประเทศสวิตเซอร์แลนด์
* เบิร์น (แหล่งน้ำ) (burn) ลักษณะของแหล่งน้ำประเภทหนึ่ง
คู

thumb|right|ขณะวางท่อแก๊สในคู
**คู** เป็นโพรงหรือแอ่งในพื้นดินที่โดยปกติมีความลึกมากกว่าความกว้าง (ส่วนร่องธารหรือลำเหมืองจะมีความกว้างมากกว่าความลึก) และแคบกว่าเมื่อเทียบกับความยาว (ตรงข้ามกับหลุม)

ในทางธรณีวิทยา คูเกิดจากการกัดกร่อนโดยแม่น้ำหรือการเคลื่อนที่ของการแปรสัณฐานแผ่นธรณีภาค ในสาขาวิศวกรรมโยธา มักสร้างคูขึ้นมาเพื่อติดตั้งโครงสร้างพื้นฐานหรืออรรถประโยชน์ใต้ดิน (เช่น ท่อแก๊ส ท่อน้ำ หรือสายโทรศัพท์) หรือติดตั้งภายหลังเพื่อเข้าถึงสิ่งดังกล่าว นอกจากนี้ยังมีการขุดคูเพื่อความมุ่งหมายป้องกันทางทหาร (เรียก **สนามเพลาะ**) ในทางโบราณคดี "วิธีคู" (trench method) ใช้สำหรับค้นหาและขุดค้นซากโบราณหรือเพื่อขุดเข้าชั้นดินตะกอน

## ธรณีวิทยา
ร่องลึกบางแห่งเกิดจากการกัดเซาะของน้ำที่ไหลผ่านหรือธารน้ำแข็ง (ซึ่งอาจหายไปนานแล้ว) ร่องลึกบางแห่ง เช่นหุบเขาที่แยกกันหรือร่องลึกใต้ทะเลเกิดจากการเคลื่อนตัวทางธรณีวิทยาของแผ่นเปลือกโลกร่องลึกใต้ทะเลบางแห่งได้แก่ร่องลึกมาเรียนาและร่องลึกอะลูเชียน ร่องลึกเดิมมีลักษณะทางธรณีฟิสิกส์ค่อนข้างลึก (ประมาณ 10 กิโลเมตร (6.2 ไมล์)) เป็นเส้นตรงและแคบ และเกิดจากการมุดตัวของแผ่นเปลือกโลกเมื่อแผ่นเปลือกโลกมาบรรจบกัน

## วิศวกรรมโยธา
ใน สาขา วิศวกรรมโยธาของการก่อสร้างและการบำรุงรักษาโครงสร้างพื้นฐาน ร่องน้ำมีบทบาทสำคัญ ร่องน้ำใช้สำหรับติดตั้งโครงสร้างพื้นฐานหรือสาธารณูปโภคใต้ดิน (เช่นท่อส่งก๊าซท่อประปา สาย สื่อสารและท่อส่ง ) ที่อาจกีดขวางหรือเสียหายได้ง่ายหากติดตั้งไว้เหนือพื้นดิน ร่องน้ำมีความจำเป็นในภายหลังสำหรับการเข้าถึงการติดตั้งเหล่านี้เพื่อให้บริการ อาจสร้างร่องน้ำเพื่อค้นหาท่อและโครงสร้างพื้นฐานอื่นๆ ที่ไม่ทราบตำแหน่งที่แน่นอนอีกต่อไป ("ร่องน้ำค้นหา" หรือ "ช่องค้นหา")

ทางเลือกอื่นสำหรับการขุดร่องคือการสร้างอุโมงค์สาธารณูปโภคอุโมงค์ดังกล่าวอาจขุดได้โดยการขุดเจาะหรือทำร่องสำหรับ การก่อสร้าง แบบตัดและกลบข้อดีของอุโมงค์สาธารณูปโภคคือลดการใช้บ่อพักน้ำเพื่อการบำรุงรักษา ย้ายตำแหน่งได้ในครั้งเดียว การขุดและซ่อมแซมน้อยลงเมื่อเทียบกับท่อสายเคเบิลแยกสำหรับแต่ละสาย เมื่อทำแผนที่ไว้อย่างดีแล้ว ก็จะทำให้เข้าถึงสาธารณูปโภคทั้งหมดได้อย่างรวดเร็วโดยไม่ต้องขุดร่องทางเข้าหรือใช้แผนที่สาธารณูปโภคที่ซับซ้อนและมักจะไม่แม่นยำ

## อ้างอิง

หมวดหมู่:ธรณีสัณฐานที่มนุษย์สร้างขึ้น
ไคเซอร์ (แก้ความกำกวม)

**ไคเซอร์** หรือ **ไกเซอร์** อาจหมายถึง
* ไคเซอร์ (Kaiser) - ตำแหน่งของเยอรมนีที่มีความหมายว่าจักรพรรดิ 
* กีย์เซอร์ (Geyser) - ลักษณะของน้ำพุร้อนปล่อยกระแสน้ำร่วมกับไอน้ำออกมาเป็นระยะ
* สโมสรฟุตบอลไกเซอร์ชีฟส์ (Kaizer Chiefs F.C.) - สโมสรฟุตบอลจากเมืองโจฮันเนสเบิร์กในประเทศแอฟริกาใต้

## บุคคล
* ไคเซอร์ฟรันทซ์
* ไคเซอร์วิลเฮ็ล์ม
* ไคเซอร์คาร์ล
* ไคเซอร์ (นามสกุล) - นามสกุลของบุคคล
* ไคเซอร์ (นักร้องชาวพม่า) - นักร้องป็อปชาวพม่า
* "ไคเซอร์" หรือ "ไคเซอร์ฟรันทซ์" ชื่อเล่นของ ฟรันทซ์ เบ็คเคินเบาเออร์
* "เดอะไคเซอร์" ชื่อเล่นของ ราล์ฟ ซูเกต์
* คาร์ลอส ไกเซอร์ (นักฟุตบอล) - นักฟุตบอลปลอมชาวบราซิล

## สถานที่
* ทิวเขาไคเซอร์

## เรือ
* เอสเอ็มเอส ไคเซอร์
** เอสเอ็มเอส ไคเซอร์ (1858)
** เอสเอ็มเอส ไคเซอร์ (1874)
** เอสเอ็มเอส ไคเซอร์ (1905)
** เอสเอ็มเอส ไคเซอร์ (1911)
* เอสเอ็มเอส ไคเซอร์ ฟรีดริชที่ 3
* เอสเอ็มเอส ไคเซอร์ วิลเฮ็ล์มที่ 2
* เรือประจัญบานชั้นไคเซอร์

## ตัวละครในบันเทิงคดี
* ไกเซอร์ - ตัวละครจากเรื่องฤทธิ์หมัดดาวเหนือ
* ไกเซอร์ - ตัวละครจากเรื่องขบวนการตูบน้อยนักสู้
* ไกเซอร์ - ตัวละครจากเรื่องโปเกมอน
* ไกเซอร์ - ตัวละครจากเรื่องเจเวลเพ็ต กีระ ดีโค
* ไคสะ หรือ ไคซ่า - ชื่อภาษาญี่ปุ่นของคำว่าไกเซอร์
** ซาคุเอ็นจิ ไคสะ - ตัวละครจากเรื่องเบย์เบลดเบิสต์
** คุซากะ มาซาโตะ หรือ มาสค์ไรเดอร์ไคสะ - ตัวละครจากเรื่องมาสค์ไรเดอร์ไฟซ์
** ไคซ่า (นินจาคาถาโอ้โฮเฮะ) - ตัวละครจากเรื่องนินจาคาถาโอ้โฮเฮะ
* มารุฟุจิ เรียว หรือ ไคเซอร์ - ตัวละครจากเรื่องเกมกลคนอัจฉริยะ GX
* คุรามะ โนริฮิโตะ หรือ ไคเซอร์ - ตัวละครจากเรื่องนักเตะแข้งสายฟ้า GO
* อิจิโจจิ เคน หรือ ดิจิมอนไคเซอร์ - ตัวละครจากเรื่องดิจิมอนแอดเวนเจอร์ 02
* ไคเซอร์ เดอ เอมเพอราน่า เบลเซบับ ที่ 4 (เบล) - ตัวละครจากเรื่องเด็กพันธุ์นรกสั่งลุย
* คาร์ลอส ไคเซอร์ (กันดั้ม) หรือ คิงออฟไคเซอร์ - ตัวละครจากเรื่องกันดั้มบิลด์ไฟท์เตอร์
* ไคเซอร์ เกรย์ หรือ เฟรม - ตัวละครจากเรื่องเบย์วอร์ริเออร์ส เบย์ไรเดอร์ส
* เลโอ ไคเซอร์ - ตัวละครจากเรื่องเซนต์เซย์ย่า Next Dimension ศึกถล่มอเวจี
* มิคาเอล ไคเซอร์ - ตัวละครจากเรื่องขังดวลแข้ง

หมวดหมู่:หน้าแก้ความกำกวมชื่อสถานที่
หมวดหมู่:หน้าแก้ความกำกวมชื่อเรือกำปั่น
หมวดหมู่:นามสกุล
หมวดหมู่:นามสกุลเยอรมัน
เทริด

[200px|thumb|[สมเด็จพระราชินีนาถเอลิซาเบธที่ 2 ทรงเทริด]]
**เทริด** ([เซิด]; ) เป็นมงกุฎรูปแบบหนึ่ง โบราณเป็นรูปกรวยสูงปลายแคบ ทำจากผ้าหรือหนังสัตว์ อลงกตด้วยอัญมณีต่าง ๆ เป็นราชภัณฑ์สำหรับกษัตริย์หรือจักรพรรดิ โดยเฉพาะในยุคเมโสโปเตเมีย ต่อมาเปลี่ยนไปเป็นทรงเตี้ย ทำจากโลหะต่าง ๆ ประดับอัญมณี ในประเทศไทยเองก็มีหลักฐานการสวมเทริดมานาน เช่น ปูนปั้นรูปบุคคลหรือพระพุทธรูปสวมเทริดขนนก สมัยพุทธศตวรรษที่ 18 พบที่โบราณสถานเนินทางพระ จังหวัดสุพรรณบุรี

## เทริดมโนราห์
thumb|left|นักแสดงมโนราห์สวมเทริด
ในภาคใต้ของประเทศไทย มีการใช้เทริดสำหรับการแสดงมโนราห์ เรียกว่า *เทริดมโนราห์* หรือ *เทริดโนรา* เป็นเครื่องสวมศีรษะ มีรูปลักษณ์คล้ายกับชฎาแต่มีสัณฐานสั้นกว่า ทำจากโลหะหรือไม้ ประดับตกแต่งด้วยการปั้นรักติดเป็นลวดลาย ลงรักปิดทอง และประดับด้วยกระจกสีหรือวัสดุอื่นที่เหมาะสม เดิมเทริดเป็นเครื่องสวมศีรษะสำหรับนักแสดงชายเท่านั้น แต่ในปัจจุบันมีการออกแบบเทริดหน้านางสำหรับผู้หญิงด้วย

ทั้งนี้ *เทริดมโนราห์* มีองค์ประกอบคือ ยอดเทริด เพดานเทริด โครงรอบศีรษะ และใบหู โดยประกอบจากไม้มงคลหลายชนิด กล่าวคือ ยอดเทริดทำจากไม้ยอ เพื่อให้ผู้คนสรรเสริญเยินยอ เพดานเทริดทำจากไม้ทองหลาง เพื่อให้เงินทองไหลมาเทมา โครงรอบศีรษะทำจากไผ่สีสุก เพื่อให้ชีวิตและการงานมีแต่ความสุขความเจริญ และใบหูทำจากไม้รัก เพื่อให้คนรัก หลงใหล และเมตตาเอ็นดู เป็นต้น

นอกจากนี้ในการแสดงมโนราห์แขก หรือโนราควน ซึ่งเป็นการแสดงลูกผสมระหว่างมโนราห์ของชาวไทยพุทธ กับมะโย่งของชาวไทยเชื้อสายมลายู ก็จะสวมเทริดเช่นเดียวกับมโนราห์ หากแต่นิยมห้อยอุบะด้วย ถือเป็นอัตลักษณ์สำคัญ

## อ้างอิง

หมวดหมู่:มงกุฎ
มะไฟจีน

**มะไฟจีน** หรือ**ส้มมะไฟ** (wampee ซึ่งได้จากชื่อพ้อง *Clausena wampi* (Blanco), D. Oliver) เป็นพืชตระกูลสัมชนิดหนึ่ง ลักษณะคล้ายมะไฟ ในภาษาจีนเรียกว่า หวงผี (黄皮, พินอิน:huángpí) แปลว่า (ผลไม้)ผิวสีเหลือง

มะไฟจีนเป็นไม้ไม่ผลัดใบ ต้นสูงประมาณ 3-8 เมตร ใบเป็นใบเดี่ยวสีเขียวเข้ม ผลมีลักษณะคล้ายกับมะไฟ คือเป็นพวง แต่เปลือกจะบางกว่าและมีรสเฝื่อนเล็กน้อยเนื่องจากมีต่อมน้ำมัน เนื้อในรสหวานอมเปรี้ยว รับประทานสดหรือนำไปแปรรูปได้ ภายในมีเมล็ดตั้งแต่ไม่มีไปจนถึง 5 เมล็ด เมล็ดมีรูปทรงแบนรีสีเขียว ปลายแหลมสีน้ำตาล มะไฟจีนขึ้นได้ดีในดินเกือบทุกชนิด แต่ดินที่เหมาะสมคือดินที่มีการระบายน้ำพอสมควร นอกจากนี้ ยังต้องให้น้ำด้วยถ้าหากอากาศแล้งมาก มะไฟจีนเป็นพืชที่ต้องการแสงแดดตลอดทั้งปี และอากาศไม่ร้อนหรือหนาวจนเกินไป นิยมปลูกกันมากทางภาคใต้ของจีน ภาคเหนือของเวียดนาม และที่จังหวัดน่าน
## การใช้ประโยชน์
เป็นไม้พื้นเมืองและปลูกทั่วไปทางตอนใต้ของจีนและเวียดนาม มีผู้นำมาปลูกในเอเชียตะวันออกเฉียงใต้หลายประเทศรวมทั้งในอินเดีย ศรีลังกา ออสเตรเลีย สหรัฐ รับประทานผลสุก เนื้อใช้ทำแยมหรือพาย ผลดิบเปรี้ยวใช้ทำเยลลี่ ไวน์ ผลดิบตากแห้งและรากเป็นยารักษาหลอดลมอักเสบ ใบต้มเคี่ยวกับน้ำใช้สระผม แก้รังแคและรักษาสีผม

ชาวจีนกล่าวว่าผลตากแห้งหรือเชื่อมแห้งสามารถใช้รับประทานแก้หวัด แก้ไอ หรือแก้พิษร้อน ใบสามารถนำไปทำยาขจัดรังแค และรักษาสีผมให้ดำสนิทได้

## ภาพ


ไฟล์:Seedless Wampee.JPG|มะไฟจีนพันธุ์ไม่มีเมล็ด
ไฟล์:Clausena-lansium-Hong-Kong-1.JPG|ดอกมะไฟจีนในฮ่องกง
ไฟล์: Clausena lansium unripe fruits.JPG| ผลดิบของมะไฟจีน
ไฟล์:Clausena lanseium seeds.jpg|เมล็ดมะไฟจีน

## อ้างอิง

* Morton, J. 1987. Wampee. p. 197–198. In: Fruits of warm climates. Julia F. Morton, Miami, FL. (เข้าถึงได้จาก http://www.hort.purdue.edu/newcrop/morton/wampee.html วันที่ 1 พฤษภาคม 2554)
* ฐานข้อมูลพืชเศรษฐกิจของ FAO 
* "มะไฟจีน อีกหนึ่งของดีคู่เมืองน่าน" ใน ผู้จัดการออนไลน์, 2 มกราคม 2551

หมวดหมู่:ผลไม้
หมวดหมู่:สมุนไพร
หมวดหมู่:วงศ์ส้ม
หมวดหมู่:ไม้ผล
สมาชิกสภาผู้แทนราษฎรจังหวัดชัยนาท

**จังหวัดชัยนาท** มีเขตเลือกตั้งสมาชิกสภาผู้แทนราษฎร 2 เขต (สำหรับการเลือกตั้ง พ.ศ. 2569) และมีสมาชิกสภาผู้แทนราษฎรแบบแบ่งเขตเลือกตั้งได้ 2 คน จากทั้งหมด 400 คนทั่วประเทศในสภาผู้แทนราษฎรไทย

## ประวัติศาสตร์
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดชัยนาทมีสมาชิกสภาผู้แทนราษฎรคนแรก คือ **ร้อยตรี สอน วงษ์โต**

* นักการเมืองที่ได้รับเลือกตั้งเป็นสมาชิกสภาผู้แทนราษฎรมากครั้งที่สุด คือ 5 สมัย ได้แก่ จ่าสิบเอก อนันต์ สุขสันต์, นายบุญธง สงฆ์ประชา นายชัยวัฒน์ ทรัพย์รวงทอง นายอนุชา นาคาศัย และ นายมณเฑียร สงฆ์ประชา
* สมาชิกสภาผู้แทนราษฎรสตรีคนแรกของจังหวัดชัยนาท คือ นางพรทิวา นาคาศัย (จากการเลือกตั้ง พ.ศ. 2550)
* ตระกูลการเมืองที่ได้รับเลือกตั้งมากที่สุด คือ **สงฆ์ประชา** (3 คน) ได้แก่ นายบุญธง สงฆ์ประชา นายมณเฑียร สงฆ์ประชา และนางนันทนา สงฆ์ประชา

## เขตเลือกตั้ง

## รายนามสมาชิกสภาผู้แทนราษฎรแบบแบ่งเขต

### ชุดที่ 1–7; พ.ศ. 2476–2495

:

### ชุดที่ 8–9; พ.ศ. 2500

:
:

### ชุดที่ 10–20; พ.ศ. 2512–2539

:
:
:
:
:
:
:
:
:
:
:
:

### ชุดที่ 21–22; พ.ศ. 2544–2548

:
:

### ชุดที่ 23; พ.ศ. 2550

:
:
:

### ชุดที่ 24–27; พ.ศ. 2554–2569

:
:
:
:

## รูปภาพ

ไฟล์:Anucha Nakasai.jpg | นายอนุชา นาคาศัย
ไฟล์:นรม.และครม. บันทึกเทป ถวายพระพร สมเด็จพระนางเจ้าพระบรม - Flickr - Abhisit Vejjajiva (9).jpg | นางพรทิวา ศักดิ์ศิริเวทย์กุล


## อ้างอิง

* สมาชิกสภาผู้แทนราษฎรจากการเลือกตั้งครั้งแรก
* ทำเนียบสมาชิกสภาผู้แทนราษฎรที่ 21 
* ทำเนียบสมาชิกสภาผู้แทนราษฎรที่ 22 
* สมาชิกสภาผู้แทนราษฎรชุดที่ 23 
* ราชกิจจานุเบกษา ประกาศคณะกรรมการการเลือกตั้ง เรื่อง จำนวนสมาชิกสภาผู้แทนราษฎรแบบแบ่งเขตเลือกตั้งและเขตเลือกตั้งของแต่ละจังหวัด สำหรับการเลือกตั้งสมาชิกสภาผู้แทนราษฎรเป็นการทั่วไปครั้งแรกภายหลังประกาศใช้รัฐธรรมนูญแห่งราชอาณาจักรไทย แก้ไขเพิ่มเติม (ฉบับที่ ๑) พุทธศักราช ๒๕๕๔
* ผู้จัดการออนไลน์ กกต.แบ่งเขตเลือกตั้ง ส.ส.ครบ 77 จังหวัด 375 เขต แล้ว!! 

## แหล่งข้อมูลอื่น
* คณะกรรมการการเลือกตั้งจังหวัดชัยนาท 

ชัยนาท
หมวดหมู่:การเมืองจังหวัดชัยนาท
สมาชิกสภาผู้แทนราษฎรจังหวัดชัยภูมิ

**จังหวัดชัยภูมิ** มีเขตเลือกตั้งสมาชิกสภาผู้แทนราษฎร 7 เขต (สำหรับการเลือกตั้ง พ.ศ. 2569) และมีสมาชิกสภาผู้แทนราษฎรแบบแบ่งเขตเลือกตั้งได้ 7 คน จากทั้งหมด 400 คนทั่วประเทศในสภาผู้แทนราษฎรไทย

## ประวัติศาสตร์
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดชัยภูมิมีสมาชิกสภาผู้แทนราษฎรคนแรก คือ **หลวงนาถนิติธาดา (เคลือบ บุศยนาก)**

* นักการเมืองที่ได้รับเลือกตั้งเป็นสมาชิกสภาผู้แทนราษฎรมากครั้งที่สุด คือ 9 สมัย ได้แก่ นายสุรวิทย์ คนสมบูรณ์ 
* สมาชิกสภาผู้แทนราษฎรสตรีชุดแรกของจังหวัดชัยภูมิ คือ นางสาวปาริชาติ ชาลีเครือ และนางสาวสุนทรี ชัยวิรัตนะ (จากการเลือกตั้ง พ.ศ. 2550)
* ตระกูลการเมืองที่ได้รับเลือกตั้งมากที่สุด คือ **ชัยวิรัตนะ** (5 คน) ได้แก่ นายเชาว์ ชัยวิรัตนะ นายสุระ ชัยวิรัตนะ นายสันติ ชัยวิรัตนะ นายประสิทธิ์ ชัยวิรัตนะ และนางสาวสุนทรี ชัยวิรัตนะ

## เขตเลือกตั้ง

## รายนามสมาชิกสภาผู้แทนราษฎรแบบแบ่งเขต

### ชุดที่ 1–3; พ.ศ. 2476–2481

### ชุดที่ 4; พ.ศ. 2489

:
:

### ชุดที่ 5; พ.ศ. 2491–2492

### ชุดที่  7; พ.ศ. 2495

### ชุดที่ 8–9; พ.ศ. 2500

:
:
:
:

### ชุดที่ 10; พ.ศ. 2512

:
:

### ชุดที่ 11–12; พ.ศ. 2518–2519

:
:
:
:
:
:
:

### ชุดที่ 13–15; พ.ศ. 2522–2529

:
:
:
:
:

### ชุดที่ 16–20; พ.ศ. 2531–2539

:
:
:
:
:
:
:
:

### ชุดที่ 21–22; พ.ศ. 2544–2548

:
:
:

### ชุดที่ 23; พ.ศ. 2550

:
:
:

### ชุดที่ 24–27; พ.ศ. 2554–2569

:
:
:
:
:

## รูปภาพ

ไฟล์:บุญเกิด มีนาคม 2515.jpg|นายบุญเกิด หิรัญคำ
ไฟล์:Samak Jalikula.png|นายสมัคร ชาลีกุล


## อ้างอิง

* สมาชิกสภาผู้แทนราษฎรจากการเลือกตั้งครั้งแรก
* ทำเนียบสมาชิกสภาผู้แทนราษฎรที่ 21 
* ทำเนียบสมาชิกสภาผู้แทนราษฎรที่ 22 
* สมาชิกสภาผู้แทนราษฎรชุดที่ 23 
* ราชกิจจานุเบกษา ประกาศคณะกรรมการการเลือกตั้ง เรื่อง จำนวนสมาชิกสภาผู้แทนราษฎรแบบแบ่งเขตเลือกตั้งและเขตเลือกตั้งของแต่ละจังหวัด สำหรับการเลือกตั้งสมาชิกสภาผู้แทนราษฎรเป็นการทั่วไปครั้งแรกภายหลังประกาศใช้รัฐธรรมนูญแห่งราชอาณาจักรไทย แก้ไขเพิ่มเติม (ฉบับที่ ๑) พุทธศักราช ๒๕๕๔
* ผู้จัดการออนไลน์ กกต.แบ่งเขตเลือกตั้ง ส.ส.ครบ 77 จังหวัด 375 เขต แล้ว!! 

## แหล่งข้อมูลอื่น
* คณะกรรมการการเลือกตั้งจังหวัดชัยภูมิ 

ชัยภูมิ
หมวดหมู่:การเมืองจังหวัดชัยภูมิ
สมาชิกสภาผู้แทนราษฎรจังหวัดชุมพร

**จังหวัดชุมพร** มีเขตเลือกตั้งสมาชิกสภาผู้แทนราษฎร 3 เขต (สำหรับการเลือกตั้ง พ.ศ. 2569) และมีสมาชิกสภาผู้แทนราษฎรแบบแบ่งเขตเลือกตั้งได้ 3 คน จากทั้งหมด 400 คนทั่วประเทศในสภาผู้แทนราษฎรไทย

## ประวัติศาสตร์
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดชุมพรมีสมาชิกสภาผู้แทนราษฎรคนแรก คือ **หลวงสโมสรราชกิจ (คอยู่จีน ณ ระนอง)**

* นักการเมืองที่ได้รับเลือกตั้งเป็นสมาชิกสภาผู้แทนราษฎรมากครั้งที่สุด คือ 6 สมัย ได้แก่ นายสุชาติ แก้วนาโพธิ์ และนายศิริศักดิ์ อ่อนละมัย
* ตระกูลการเมืองที่ได้รับเลือกตั้งมากที่สุด คือ 
** **อ่อนละมัย** (2 คน) ได้แก่ นายศิริศักดิ์ อ่อนละมัย และนายสราวุธ อ่อนละมัย
** **จุลใส** (2 คน) ได้แก่ นายชุมพล จุลใส และนายสุพล จุลใส

## เขตเลือกตั้ง

## รายนามสมาชิกสภาผู้แทนราษฎรแบบแบ่งเขต

### ชุดที่ 1–7; พ.ศ. 2476–2495

:

### ชุดที่ 8–10; พ.ศ. 2500–2512

:
:

### ชุดที่ 11–16; พ.ศ. 2518–2531

:
:
:
:
:
:
:
:

### ชุดที่ 17–20; พ.ศ. 2535–2539

:
:

### ชุดที่ 21–22; พ.ศ. 2544–2548

:

### ชุดที่ 23; พ.ศ. 2550

:

### ชุดที่ 24–27; พ.ศ. 2554–2569

:
:
:
:

## รูปภาพ

ไฟล์:Suwaroj Palang.jpg | นายสุวโรช พะลัง
File:Chumpol Julsai.jpg|นายชุมพล จุลใส
ไฟล์:Suphon Julsai.jpg | นายสุพล จุลใส


## อ้างอิง

* สมาชิกสภาผู้แทนราษฎรจากการเลือกตั้งครั้งแรก
* ทำเนียบสมาชิกสภาผู้แทนราษฎรที่ 21 
* ทำเนียบสมาชิกสภาผู้แทนราษฎรที่ 22 
* สมาชิกสภาผู้แทนราษฎรชุดที่ 23 
* ราชกิจจานุเบกษา ประกาศคณะกรรมการการเลือกตั้ง เรื่อง จำนวนสมาชิกสภาผู้แทนราษฎรแบบแบ่งเขตเลือกตั้งและเขตเลือกตั้งของแต่ละจังหวัด สำหรับการเลือกตั้งสมาชิกสภาผู้แทนราษฎรเป็นการทั่วไปครั้งแรกภายหลังประกาศใช้รัฐธรรมนูญแห่งราชอาณาจักรไทย แก้ไขเพิ่มเติม (ฉบับที่ ๑) พุทธศักราช ๒๕๕๔
* ผู้จัดการออนไลน์ กกต.แบ่งเขตเลือกตั้ง ส.ส.ครบ 77 จังหวัด 375 เขต แล้ว!! 

## แหล่งข้อมูลอื่น
* กรรมการการเลือกตั้งจังหวัดชุมพร 

ชุมพร
หมวดหมู่:การเมืองจังหวัดชุมพร
เมย์เดย์

**เมย์เดย์** ตรงกับวันที่ 1 พฤษภาคม และหมายถึงวันหยุดราชการหลายอย่าง ในหลายประเทศ เมย์เดย์มีความหมายเหมือนกันกับวันแรงงานสากล หรือวันแรงงาน วันที่มีการเดินขบวนประท้วงทางการเมืองและการเฉลิมฉลองซึ่งจัดขึ้นโดยกลุ่มคอมมิวนิสต์ อนาธิปไตย สังคมนิยม และกลุ่มปฏิบัติการหัวรุนแรง เมย์เดย์ยังถือว่าเป็นวันหยุดในหลายประเทศ

## วันแรงงานสากล
เมย์เดย์สามารถหมายถึงการเฉลิมฉลองของแรงงานหลายอย่างซึ่งจัดขึ้นเมื่อวันที่ 1 พฤษภาคม เพื่อระลึกถึงการเรียกร้องให้ลดชั่วโมงการทำงานเหลือแปดชั่วโมงต่อวัน ในการนี้ เมย์เดย์ได้ถูกเรียกว่า วันแรงงานสากล หรือวันแรงงาน แนวคิดของ "วันหยุดคนงาน" เริ่มต้นขึ้นในออสเตรเลียในปี ค.ศ. 1856 หลังจากชัยชนะของสโตนเมสัน และวันที่ 22 เมษายน เป็น "วันแปดชั่วโมง" ซึ่งเป็นวันหยุดราชการ ด้วยแนวคิดได้แพร่ขยายไปทั่วโลก จึงมีการเลือกวันที่ 1 พฤษภาคมให้เป็นการเฉลิมฉลองโดยองค์การคอมมิวนิสต์สากลที่ 2 สำหรับผู้ที่มีส่วนเกี่ยวข้องในกรณีอื้อฉาวเฮย์มาร์เก็ต ค.ศ. 1886

เมย์เดย์ได้กลายมาเป็นการเฉลิมฉลองทั่วโลกถึงความสำเร็จทางสังคมและเศรษฐกิจของขบวนการผู้ใช้แรงงาน

## อ้างอิง

หมวดหมู่:วันสำคัญ
หมวดหมู่:วันหยุดที่ไม่เกี่ยวข้องกับทางศาสนา
หมวดหมู่:วันสำคัญในเดือนพฤษภาคม

zh-min-nan:Lô-tōng-cheh
สมาชิกสภาผู้แทนราษฎรจังหวัดเชียงราย

**จังหวัดเชียงราย** มีเขตเลือกตั้งสมาชิกสภาผู้แทนราษฎร 7 เขต (สำหรับการเลือกตั้ง พ.ศ. 2569) และมีสมาชิกสภาผู้แทนราษฎรแบบแบ่งเขตเลือกตั้งได้ 7 คน จากทั้งหมด 400 คนทั่วประเทศในสภาผู้แทนราษฎรไทย

## ประวัติศาสตร์
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดเชียงรายมีสมาชิกสภาผู้แทนราษฎรคนแรก คือ **พระดุลยธรรมปรีชาไวท์ (ยม  สุขานุศาสน์)**

* นักการเมืองที่ได้รับเลือกตั้งเป็นสมาชิกสภาผู้แทนราษฎรมากครั้งที่สุด คือ 9 สมัย ได้แก่ นายวิสาร เตชะธีราวัฒน์
* สมาชิกสภาผู้แทนราษฎรสตรีคนแรกของจังหวัดเชียงราย คือ นางอำไพ ปัญญาดี (จากการเลือกตั้ง พ.ศ. 2526)
* ตระกูลการเมืองที่ได้รับเลือกตั้งมากที่สุด คือ 
** **เตชะธีราวัฒน์** (3 คน) ได้แก่ นายวิสาร เตชะธีราวัฒน์, นางสาววิสาระดี เตชะธีราวัฒน์ และนายวิสิษฐ์ เตชะธีราวัฒน์
** **ติยะไพรัช** (3 คน) ได้แก่ นายยงยุทธ ติยะไพรัช นางสาวละออง ติยะไพรัช และนางสาวปิยะรัฐชย์ ติยะไพรัช
** **จงสุทธานามณี** (3 คน) ได้แก่ นายมงคล จงสุทธนามณี นางรัตนา จงสุทธานามณี และนายธนรัช จงสุทธานามณี
** **วันไชยธนวงศ์** (3 คน) ได้แก่ นายสมบูรณ์ วันไชยธนวงศ์ นายรังสรรค์ วันไชยธนวงศ์ และนายสุธีระพงษ์ วันไชยธนวงศ์

## เขตเลือกตั้ง

## รายนามสมาชิกสภาผู้แทนราษฎรแบบแบ่งเขต

### ชุดที่ 1; พ.ศ. 2476

### ชุดที่ 2–4; พ.ศ. 2480–2489

:
:

### ชุดที่ 5; พ.ศ. 2491–2492

### ชุดที่ 7; พ.ศ. 2495

### ชุดที่ 8–9; พ.ศ. 2500

:
:
:
:

### ชุดที่ 10; พ.ศ. 2512

:
:

### ชุดที่ 11–12; พ.ศ. 2518–2519

:
:
:
:
:
:
:

### ชุดที่ 13–14; พ.ศ. 2522–2526

:
:
:
:

### ชุดที่ 15–18; พ.ศ. 2529–2535

:
:
:
:
:
:
:

### ชุดที่ 19–20; พ.ศ. 2538–2539

:
:
:
:
:
:

### ชุดที่ 21–22; พ.ศ. 2544–2548

:

### ชุดที่ 23; พ.ศ. 2550

:

### ชุดที่ 24–25; พ.ศ. 2554–2562

:
:

### ชุดที่ 26–27; พ.ศ. 2566–2569

:
:
:
:

## รูปภาพ

ไฟล์:Yongyuth Tiyapairat.jpg|นายยงยุทธ ติยะไพรัช
ไฟล์:Samart Kaewmechai.jpg|นายสามารถ แก้วมีชัย
ไฟล์:Pichet Chuamuangphan.jpg|นายพิเชษฐ์ เชื้อเมืองพาน


## อ้างอิง

## แหล่งข้อมูลอื่น
* คณะกรรมการการเลือกตั้งจังหวัดเชียงราย 

ชียงราย
หมวดหมู่:การเมืองจังหวัดเชียงราย
หอยทอด

thumb|ออส่วน
**หอยทอด** () เป็นอาหารจีนชนิดหนึ่ง ประกอบด้วย แป้ง ไข่และหอย หอยทอดมีสองชนิดคือแบบแป้งกรอบและแบบแป้งนิ่ม แบบแป้งนิ่มนั่นใช้หอยนางรมผสมกับแป้ง เครื่องปรุงรส ทอดในกระทะที่ร้อนจัด ใส่ไข่ โดยแป้งที่ใช้เป็นแป้งใส เหนียว เสิร์ฟในกระทะร้อน พร้อมถั่วงอกและซอสพริก มีชื่อเป็นภาษาจีนแต้จิ๋วว่า **ออส่วน** (蚝煎) แบบแป้งกรอบถ้าใช้หอยนางรมเรียก **ออลัวะ** (蠔烙) ถ้าใช้หอยแมลงภู่เรียก **ไช่ลัวะ** (蚌烙) แต่ส่วนใหญ่เข้าใจว่าเป็นอาหารไทย  เหมือนอาหารจีนอีกหลาย ๆ ชนิดที่มาจากประเทศจีนแล้วนำมาปรับเปลี่ยนให้เข้ากับความชอบของคนไทย หอยทอดที่ทำขายในแต่ละท้องถิ่นและมีเอกลักษณ์เป็นของตนเอง ได้แก่

* เยาวราช แป้งหอยทอดมีลักษณะเหลืองกรอบ
* ตลาดน้ำท่าคา จังหวัดสมุทรสงคราม แป้งเหนียวยืด หนา ไม่กรอบ
* อำเภอโพธาราม จังหวัดราชบุรี ใส่ไข่มาก แป้งมีลักษณะคล้ายไข่เจียว 
* ตำบลบ่อแร่ อำเภอโพธิ์ทอง จังหวัดอ่างทอง จะผสมแป้งจาก 3 ชนิด และไข่เป็ด เพื่อให้แป้งมีสีเหลืองทองแห้งและกรอบ และไม่ชุ่มน้ำมัน มักจะใช้กับหอยแมลงภู่

thumb|left|หอยทอดแบบสิงคโปร์

ในปี พ.ศ. 2560 สภาอาหารริมทางโลกได้ยกให้หอยทอดเป็นหนึ่งในสามเมนูอาหารริมทางที่ดีที่สุดของกรุงเทพมหานคร

## อ้างอิง

หมวดหมู่:อาหารจากหอย
หมวดหมู่:อาหารจากไข่
หมวดหมู่:อาหารข้างถนน
หมวดหมู่:อาหารจีน
หมวดหมู่:อาหารไต้หวัน
หมวดหมู่:อาหารไทย
หมวดหมู่:อาหารมาเลเซีย
หมวดหมู่:อาหารสิงคโปร์
หมวดหมู่:อาหารแต้จิ๋ว
หมวดหมู่:อาหารจานเดียว
จอนโจ เชลวีย์

**จอนโจ เชลวีย์** () เกิดเมื่อวันที่ 27 กุมภาพันธ์ ค.ศ. 1992 เป็นนักฟุตบอลตำแหน่งกองกลางชาวอังกฤษ ปัจจุบันเล่นให้กับเล่นกับนิวคาสเซิล ยูไนเต็ด ในระดับพรีเมียร์ลีกเคยเป็นตัวแทนฟุตบอลทีมชาติอังกฤษอายุไม่เกิน 19 ปี ที่เขาเป็นกัปตันทีม (ปัจจุบันเล่นอยู่ในทีมชุดใหญ่) ก่อนหน้านั้นเขาเล่นให้กับสโมสรฟุตบอลชาร์ลตันแอทเลติก ที่เขาเป็นผู้เล่นที่อายุน้อยที่สุดที่เคยมีมาของทีมชุดใหญ่ของสโมสร โดยลงเล่นเมื่ออายุ  16 ปี 59 วัน เขาย้ายไปยังสโมสรฟุตบอลลิเวอร์พูลด้วยค่าตัว 1.7 ล้านปอนด์ และได้ถูก สโมสรฟุตบอลแบล็กพูล ยืมตัวไปในปี 2011

## อ้างอิง

หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลลิเวอร์พูล
หมวดหมู่:ผู้เล่นสโมสรฟุตบอลสวอนซีซิตี
หมวดหมู่:นักฟุตบอลชาวอังกฤษ
หมวดหมู่:นักฟุตบอลทีมชาติอังกฤษ
หมวดหมู่:บุคคลจากรอมฟอร์ด
หมวดหมู่:นักฟุตบอลจากลอนดอน
แอกโซลอเติล

**แอกโซลอเติล** () หรือ **อาโชโลตล์** (นาวัตล์: ; ) เป็นสัตว์ครึ่งบกครึ่งน้ำในอันดับซาลาแมนเดอร์ชนิดหนึ่ง มีลักษณะใกล้เคียงกับซาลาแมนเดอร์เสือ (*A. tigrinum*) ซึ่งอยู่ในวงศ์และสกุลเดียวกัน โดยที่ชื่อ "แอกโซลอเติล" นั้น มาจากชื่อของเทพเจ้าโชโลตล์ (Xolotl) ซึ่งเป็นพระเจ้าแห่งความตายตามความเชื่อของชาวแอซเท็ก

แอกโซลอเติลเป็นซาลาแมนเดอร์ขนาดเล็ก ที่มีถิ่นที่อยู่ค่อนข้างจำกัด โดยจะพบได้เฉพาะทะเลสาบหรือพื้นที่ชุ่มน้ำใกล้กับกรุงเม็กซิโกซิตี ประเทศเม็กซิโกเท่านั้น จุดเด่นของแอกโซลอเติลก็คือ มีพู่เหงือกสีแดงสดซึ่งเป็นอวัยวะช่วยในการหายใจซึ่งติดตัวมาตั้งแต่ฟักออกจากไข่ โดยที่ไม่หายไปเหมือนกับสัตว์ครึ่งบกครึ่งน้ำจำพวกอื่น เช่น กบหรือซาลาแมนเดอร์ชนิดอื่น ซึ่งที่ถือได้ว่าเป็นสิ่งมหัศจรรย์อีกประการหนึ่งของแอกโซลอเติล คือ เมื่ออวัยวะไม่ว่าส่วนใดของร่างกายขาดหายไปจะสามารถซ่อมแซมตัวเองได้ ไม่ว่าจะเป็นอวัยวะภายนอกหรืออวัยวะสำคัญภายในร่างกาย เช่น หัวใจ ปอด 

แอกโซลอเติลยังเป็นสัตว์ที่ไม่มีเปลือกตา และของเหลวที่ขับออกมาเป็นของเสียออกจากร่างกายก็ไม่ใช่ปัสสาวะ แต่เป็นน้ำที่ผ่านเหงื่อ อีกทั้งยังมีสีผิวแตกต่างกันหลากหลายด้วย เช่น สีน้ำตาลเข้ม สีดำ สีส้ม สีขาวตาดำ หรือแม้กระทั่งสีขาวตาแดงหรือสภาพที่เป็นอัลบิโน โดยทั้งนี้ที่เป็นแบบนี้ เพราะแอกโซลอเติลเป็นสัตว์ที่มีวิวัฒนาการแบบย้อนกลับเพื่อให้เข้าได้กับสภาพแวดล้อมที่อยู่อาศัย 

แอกโซลอเติลมีความยาวเต็มที่ประมาณ 30 เซนติเมตร แต่โดยทั่วไปจะมีขนาดเฉลี่ย 15 เซนติเมตร ใช้เวลาโตเต็มที่ประมาณ 18-24 เดือน มีอายุยืนยาวประมาณ 15 ปี โดยอาศัยในน้ำที่มีอุณหภูมิไม่เกิน 20 องศาเซลเซียส ซึ่งจัดว่าค่อนข้างเย็น กินสัตว์น้ำขนาดเล็กเป็นอาหาร เช่น ปลาขนาดเล็ก กุ้ง หอยชนิดต่าง ๆ รวมถึงไส้เดือนดินหรือไส้เดือนน้ำ  เป็นต้น ขยายพันธุ์เมื่ออายุได้ 5 เดือนจนถึงโต ซึ่งขึ้นอยู่กับความถี่และคุณภาพของอาหาร รวมถึงอุณหภูมิกับคุณภาพของน้ำด้วย มีรายงานว่ามีตัวผู้ที่พร้อมผสมพันธุ์มีอายุต่ำกว่า 6 เดือนอยู่พอสมควร โดยที่ตัวผู้เมื่อเข้าสู่วัยเจริญพันธุ์จะมีความยาว 7 นิ้ว ขณะที่ตัวเมียมีแนวโน้มที่จะเข้าสู่ช่วงวัยนี้ช้ากว่าตัวผู้ 1-2 เดือน ตัวผู้มีลักษณะโคนหางที่ใหญ่และยาวกว่าตัวเมีย ฤดูการขยายพันธุ์อยู่ในเดือนมิถุนายนถึงธันวาคมในแต่ละปี ซึ่งในสถานที่เลี้ยงพบว่าสามารถขยายพันธุ์ได้ทุกช่วงเดือนของปี ไข่ใช้เวลาฟักประมาณ 2 สัปดาห์

สถานะในธรรมชาติของแอกโซลอเติลจัดอยู่ในภาวะเสี่ยงขั้นวิกฤติต่อการสูญพันธุ์ เนื่องจากถูกคุกคามอย่างหนักในถิ่นที่อยู่จากมนุษย์และยังตกเป็นอาหารของสัตว์ขนาดใหญ่กว่าตามห่วงโซ่อาหาร เช่น นกกินปลา ปลาขนาดใหญ่ เป็นต้น

นอกจากนี้แล้ว แอกโซลอเติลยังกลายเป็นสัตว์เลี้ยงของผู้นิยมเลี้ยงสัตว์แปลก ๆ อีกด้วย โดยนิยมเลี้ยงในตู้ปลาเช่นเดียวกับปลาสวยงามทั่วไป ในประเทศไทย บางครั้งแอกโซลอเติลจะถูกเรียกว่า "หมาน้ำ"

## อ้างอิง

## แหล่งข้อมูลอื่น
*เว็บไซต์แอกโซลอเติล 

หมวดหมู่:วงศ์แอกโซลอเติล
หมวดหมู่:สัตว์สะเทินน้ำสะเทินบกที่เป็นสัตว์เลี้ยง
หมวดหมู่:สัตว์ที่พบในประเทศเม็กซิโก
หมวดหมู่:สิ่งมีชีวิตเฉพาะถิ่น
จังหวัดนามูร์

**นามูร์** () เป็นจังหวัดหนึ่งในแคว้นวอลลูนของประเทศเบลเยียม ทางตะวันตกมีพื้นที่ติดต่อกับจังหวัดแอโน ทางเหนือติดต่อกับจังหวัดวอลลูนบราบันต์และจังหวัดลีแยฌ ทางตะวันออกติดต่อกับจังหวัดลักเซมเบิร์กของประเทศเบลเยียม และทางใต้ติดต่อกับจังหวัดแอนและจังหวัดอาร์แดนของประเทศฝรั่งเศส 

จังหวัดนามูร์มีเมืองหลวงชื่อเดียวกันกับจังหวัด และมีพื้นที่ 3,675 ตารางกิโลเมตร ประกอบด้วยเขต 3 เขต ซึ่งแบ่งออกเป็นเทศบาลรวม 38 เทศบาล จังหวัดนามูร์มีแม่น้ำสายหลักคือแม่น้ำเมิซซึ่งไหลผ่านทางตอนใต้ของจังหวัด

## เขตการปกครอง
จังหวัดนามูร์ประกอบด้วย 3 เขต () ได้แก่ เขตดีน็อง เขตนามูร์ และเขตฟีลิปวีล

ไฟล์:Arrondissement Dinant Belgium Map.png|เขตดีน็อง
ไฟล์:Arrondissement Namur Belgium Map.png|เขตนามูร์
ไฟล์:Arrondissement Philippeville Belgium Map.png|เขตฟีลิปวีล


แบ่งเป็นเขตตุลาการ () ได้ 2 เขต ได้แก่ เขตตุลาการดีน็องและเขตตุลาการนามูร์

ไฟล์:Judicial Arrondissement Dinant Belgium Map.PNG|เขตตุลาการดีน็อง
ไฟล์:Arrondissement Namur Belgium Map.png|เขตตุลาการนามูร์


และแบ่งย่อยเป็น 69 เทศบาล () ดังแผนที่นี้
ไฟล์:NamenGemeenten.png

## อ้างอิง

## แหล่งข้อมูลอื่น

* เว็บไซต์อย่างเป็นทางการของจังหวัดนามูร์


นามูร์
หมวดหมู่:แคว้นวอลลูน
การพิจารณาเนือร์นแบร์คครั้งหลัง

**การพิจารณาเนือร์นแบร์คครั้งหลัง** หรือชื่ออย่างเป็นทางการว่า **การพิจารณาอาชญากรสงครามต่อหน้าคณะตุลาการทหารเนือร์นแบร์ค** หมายถึงการพิจารณาทางทหาร 12 คดีซึ่งพิจารณาความผิดฐานอาชญากรรมสงครามซึ่งมีสมาชิกผู้นำทางทหาร การเมืองและเศรษฐกิจที่ยังมีชีวิตอยู่ของนาซีเยอรมนีเป็นจำเลย การพิจารณามีขึ้น ณ ตำหนักยุติธรรม เนือร์นแบร์ค หลังจากสงครามโลกครั้งที่สอง ตั้งแต่ ค.ศ. 1946 ถึง 1949 หลังจากการพิจารณาอาชญากรสงครามสำคัญต่อหน้าศาลทหารระหว่างประเทศแล้ว

## เบื้องหลัง
ถึงแม้ว่าเดิมทีแล้วฝ่ายสัมพันธมิตรมีแผนจะจัดการพิจารณาระหว่างประเทศมากกว่าหนึ่งที่ศาลทหารระหว่างประเทศ ความแตกแยกที่เพิ่มมากขึ้นระหว่างฝ่ายสัมพันธมิตรผู้ชนะสงคราม (สหรัฐอเมริกา สหราชอาณาจักร ฝรั่งเศส และสหภาพโซเวียต) ทำให้การจัดการพิจารณาเพิ่มขึ้นอีกนั้นไม่สามารถเป็นจริงในทางปฏิบัติได้ อย่างไรก็ตาม กฎหมายสภาควบคุม ฉบับที่ 10 ซึ่งสภาควบคุมฝ่ายสัมพันธมิตรได้ออกเมื่อวันที่ 20 ธันวาคม ค.ศ. 1945 ซึ่งให้อำนาจแก่ทางการผู้ยึดครองใด ๆ พิจารณาโทษอาชญากรสงครามที่ต้องสงสัยในเขตยึดครองของทางการนั้น ๆ ซึ่งอาศัยอำนาจตามกฎหมายนี้ ทางการสหรัฐเดินหน้าหลังจากการพิจารณาคดีเนือร์นแบร์คครั้งแรกสิ้นสุดลงแล้ว และจัดการพิจารณาอีกสิบสองคดีในเนือร์นแบร์ค ผู้พิพากษาในการพิจารณาเหล่านี้ล้วนแต่เป็นชาวอเมริกัน เช่นเดียวกับพนักงานอัยการ หัวหน้าทนายความสำหรับการฟ้องคดีอาญาคือ พลจัตวา เทลฟอร์ด เทย์เลอร์ ในเขตยึดครองอื่น ๆ ได้มีการจัดการพิจารณาที่คล้ายกันด้วย

## การพิจารณา
การพิจารณาทั้งสิบสองต่อหน้าคณะตุลาการทหารเนือร์นแบร์คนี้มีขึ้นระหว่างวันที่ 9 ธันวาคม ค.ศ. 1946 ถึง 13 เมษายน ค.ศ. 1949 ประกอบด้วย
#การพิจารณาแพทย์ (9 ธันวาคม ค.ศ. 1946 - 20 สิงหาคม ค.ศ. 1947)
#การพิจารณามิลช์ (2 มกราคม - 14 เมษายน ค.ศ. 1947)
#การพิจารณาตุลาการ (5 ตุลาคม - 4 ธันวาคม ค.ศ. 1947)
#การพิจารณาโพฮล์ (8 เมษายน - 3 พฤศจิกายน ค.ศ. 1947)
#การพิจารณาฟลิค (ค.ศ. 19 เมษายน - 22 ธันวาคม ค.ศ. 1947)
#การพิจารณาอีเกฟาร์เบน (27 สิงหาคม ค.ศ. 1947 - 30 กรกฎาคม ค.ศ. 1948)
#การพิจารณาตัวประกัน (8 กรกฎาคม ค.ศ. 1947 - ค.ศ. 19 กุมภาพันธ์ ค.ศ. 1948)
#การพิจารณารูเอสฮาอา (20 ตุลาคม ค.ศ. 1947 - 10 มีนาคม ค.ศ. 1948)
#การพิจารณาไอน์ซัทซกรุพเพน (29 กันยายน ค.ศ. 1947 - 10 ตุลาคม ค.ศ. 1948)
#การพิจารณาครุพพ์ (8 ธันวาคม ค.ศ. 1947 - 31 กรกฎาคม ค.ศ. 1948)
#การพิจารณาคณะรัฐมนตรี (6 มกราคม ค.ศ. 1948 - 13 เมษายน ค.ศ. 1949)
#การพิจารณากองบัญชาการทหารสูงสุด (30 ธันวาคม ค.ศ. 1947 - 28 ตุลาคม ค.ศ. 1948)

## ผล
รวมทั้งหมดแล้ว จำเลย 142 คน จากทั้งหมด 185 คน ถูกตัดสินว่ามีความผิดในอย่างน้อยหนึ่งข้อหา 24 คนได้รับโทษประหารชีวิต ซึ่งในจำนวนนี้ 11 คนได้รับการลดโทษเหลือจำคุกตลอดชีวิต 20 คนถูกตัดสินจำคุกตลอดชีวิต 98 คนมีโทษจำคุกระยะเวลาลดหลั่นกันไป และอีก 35 คนถูกตัดสินว่าไม่มีความผิด จำเลย 4 คนจำเป็นต้องออกจากการพิจารณาเนื่องจากปัญหาสุขภาพ และจำเลย 4 คนทำอัตวินิบาตกรรมระหว่างการพิจารณา

โทษจำคุกระยะเวลานานจำนวนมากถูกลดโทษลงอย่างมากตามคำสั่งของผู้ตรวจการใหญ่ จอห์น เจ. แมคคลอย ในปี ค.ศ. 1951 และโทษประหารชีวิต 10 คนจากการพิจารณาไอน์ซัทซกรุพเพนถูกลดลงเหลือโทษจำคุก ในปีเดียวกัน ได้มีการนิรโทษผู้ที่ได้รับโทษจำคุกไปเป็นจำนวนมาก

## อ้างอิง
* The NMT proceedings at the Mazal Library.
* An overview .
* A more detailed overview.
* A summary  เขียนโดย เบนจามิน เบ. เฟเรนคซ์.

หมวดหมู่:การพิจารณาคดีเนือร์นแบร์ค
ธวัช พรรัตนประเสริฐ

**ธวัช พรรัตนประเสริฐ**   เป็นนักแสดงชาวไทยที่มีผลงานแสดงภาพยนตร์เรื่องแรก ''Suck Seed ห่วยขั้นเทพ'' โดยรับบทเป็น *เอ๊กซ์* มือกลองของวง ธวัชมีพี่น้อง 3 คน โดยเขาเป็นบุตรคนที่สอง จบการศึกษาในระดับมัธยมศึกษาจาก โรงเรียนโพธิสารพิทยากร และจบปริญญาตรีจากคณะนิเทศศาสตร์ สาขาวิชาการภาพยนตร์และวีดิทัศน์ มหาวิทยาลัยรังสิต

## ประวัติ
สำหรับงานวงการบันเทิง ธวัชได้เล่นภาพยนตร์เรื่อง *Suck Seed ห่วยขั้นเทพ* เป็นเรื่องแรก โดยมีแมวมองสนใจในมาดกวนๆ อีกทั้งยังเล็งเห็นความสามารถในด้านดนตรีของธวัช จึงได้ชักชวนให้ไปแคสติ้งในภาพยนตร์ดังกล่าว

สำหรับบทบาทในหนัง ''Suck Seed ห่วยขั้นเทพ'' ธวัช รับบทเป็น เอ็กซ์ มือกลองบ้าพลัง เจ้าของวลีเด็ดอย่าง ส้ม อ๊า...ที่หวังจะเด็ดดอกฟ้าอย่างน้องส้ม ดาวโรงเรียน (รับบทโดย บี วนิดา พรนำโชคชัย) แต่ด้วยความห่วยของเอ็กซ์ ก็ไม่สามารถคว้าใจเธอมาครอบครองได้ นำซ้ำ น้องส้ม สุดสวยยังไปปิ๊งรักกับทอมอีกต่างหาก งานนี้หนุ่มเอ็กซ์เลยฝังใจ และแค้นทอมไปตลอดกาล ขณะที่เพื่อนๆ ที่ก๊วนห่วย ชักชวนให้เอ็กซ์ เข้าร่วมวงเพื่อจะไปประกวดระดับประเทศหนุ่มเอ็กซ์จึงไม่รีรอที่จะตอบรับ เพราะคิดว่าการเป็นนักดนตรีเท่ๆ จะทำให้สาวกรี๊ด...แทบขาดใจนั่นเอง

''ATM เออรัก เออเร่อ'' รับบท ปิ๊ด นับถือแป๊ด (จจ - เฉลิมพล ทิฆัมพรธีรวงศ์ / แฟนฉัน) เป็นรุ่นพี่ ถ้ามีใครซักคนที่จะโง่กว่าไอ้แป๊ดก็คือปื๊ดนี่แหละ เป็นเด็กแว้น ไม่มีอาชีพชัดเจน งานหลักคือขี่มอไซต์พาก๊อบหนีเที่ยว มีจ๊อบเล็กๆ น้อยๆ ด้วยการเป็นเบ๊ให้กับนักบอลทีมชลบุรีเอฟซี (รวมถึงเป็นแมสคอตปลาฉลาม) รักก๊อบ (ฝน - ศนันธฉัตร ธนพัฒน์พิศาล) มาก อะไรๆ ก็ขึ้นอยู่กับก๊อบ ก๊อบคือทุกสิ่ง รักจริงหวังแต่ง ดราม่าจัด ผิดหวังก็ผิดหวังรุนแรง พูดจาเสี่ยวแดก แต่คิดว่าเท่

*[[แสบจิ๋ว ป่วนหัวใจ]]* รับบท ต้น หนุ่มมัธยมปลายมาดกวน ติดเล่นมุข รักการเล่นเบส เพื่อนสนิทของมิว (เฟิร์ส - ณพวีร์ กิจนิยม) แต่ก็ต่างกันราวฟ้ากับเหวเพราะสาวๆมักจะกรี๊ดมิวแต่กลับโห่ใส่ต้น ต้นรักเดียวใจเดียว หญิงเดียวที่ต้นหลงรักคือเบลล์ (แม็กกี้ - อาภา ภาวิไล) ต้นพยายามทำทุกวิถีทางเพื่อให้เบลล์มาสนใจแต่ก็ไม่เคยสำเร็จซักครั้ง

## ผลงาน
### ภาพยนตร์

### ละคร

### ซิทคอม

| พ.ศ. 2554 || align = "center"| *[[หมวดโอภาส|หมวดโอภาส ยอดมือปราบคดีพิศวง]]* || align = "center"|  ตี๋น้อย
|-
| พ.ศ. 2555 || align = "center"| *[[หมวดโอภาส|หมวดโอภาส เดอะซีรีส์ปี 2]]* || align = "center"|  แสบ
|-
| พ.ศ. 2556 || align = "center"| *[[ออฟฟิศพิชิตใจ]]* || align = "center"|  รับเชิญ
|-
| rowspan = 2  | พ.ศ. 2557 || align = "center"| *ATM คู่เว่อร์..เออเร่อเออรัก 2* || align = "center"| ปื๊ด
|-
|  align = "center"| *[[บ้านนี้มีรัก]]*ตอน เด็กฝึกงานที่เคารพ || align = "center"| เคน (รับเชิญ)
|-
| rowspan = 1  | พ.ศ. 2558 || align = "center"| *[[ระเบิดเถิดเทิงสิงโตทอง]]* || align = "center"| สมชาย
|-
| rowspan = 1  | พ.ศ. 2559 || align = "center"| *[[ระเบิดเถิดเทิงแดนเซอร์ทะลวงไส้]]*  || align = "center"| รับเชิญ
|-
|}

### คอนเสิร์ต

### มิวสิกวีดิโอ

## ผลงานโฆษณา

## รางวัลที่ได้รับ

## อ้างอิง

## แหล่งข้อมูลอื่น
* Facebook Office
* Twitter Office
* Nangdee
* Earth Family

หมวดหมู่:นักแสดงชายชาวไทย
หมวดหมู่:บุคคลจากโรงเรียนโพธิสารพิทยากร
หมวดหมู่:บุคคลจากวิทยาลัยนิเทศศาสตร์ มหาวิทยาลัยรังสิต
ร็อบบี ฟาวเลอร์

**รอเบิร์ต เบอร์นาร์ด ฟาวเลอร์** (; เกิด 9 เมษายน ค.ศ. 1975) เป็นอดีตนักฟุตบอลและผู้จัดการทีมชาวอังกฤษ ฟาวเลอร์เป็นที่จดจำเมื่อครั้งเล่นให้กับลิเวอร์พูลใน 2 ช่วงเวลา และเขายังเป็นผู้ทำประตูสูงสุดเป็นอันดับ 6 ในประวัติศาสตร์ของพรีเมียร์ลีก ฟาวเลอร์ยิงประตูรวม 183 ประตูให้กับลิเวอร์พูล โดย 128 ประตูในพรีเมียร์ลีกสำหรับลิเวอร์พูล (162 ประตูรวมกับทุกสโมสร) ต่อมาเขาย้ายทีมไปเล่นให้กับ ลีดส์ยูไนเต็ด และ แมนเชสเตอร์ซิตี ก่อนจะกลับมายังลิเวอร์พูลอีกครั้งในเดือนมกราคม ค.ศ. 2006

หลังจากนั้น 18 เดือนเขาเกือบจะได้เซ็นสัญญากับสโมสรฟุตบอลคาร์ดิฟฟ์ซิตี เขาปฏิเสธการเซ็นสัญญา 1 ปี เนื่องจากเป็นสัญญาแบบจ่ายเมื่อเล่น และได้เซ็นสัญญากับสโมสรฟุตบอลแบล็กเบิร์นโรเวอร์ส เป็นเวลา 3 เดือน กับสัญญาจ่ายเมื่อเล่น ต่อมาในเดือนธันวาคม ค.ศ. 2008 เขาออกจากทีมแบล็กเบิร์นและเดินหน้าไปเล่นฟุตบอลอาชีพกับฟุตบอลออสเตรเลีย สำหรับการลงเล่นในฐานะนักฟุตบอลทีมชาติอังกฤษ เขาลงแข่ง 26 นัด ยิงประตูได้ 7 ประตู

หลังจากเลิกเตะฟุตบอล เขาได้รับงานเป็นผู้ฝึกสอนให้กับเมืองทอง ยูไนเต็ดของประเทศไทย ตามด้วยบริสเบน โรอาร์ของประเทศออสเตรเลีย และอีสต์เบงกอล ในไอ-ลีก ของประเทศอินเดีย

## สถิติอาชีพ
### สโมสร
แหล่งข้อมูล:

## เกียรติประวัติ
### ลิเวอร์พูล
* เอฟเอคัพ: 2000–01
* ฟุตบอลลีกคัพ: 1994–95, 2000–01
* ยูฟ่าคัพ: 2000–01
* ยูฟ่าซูเปอร์คัพ: 2001
* ยูฟ่าแชมเปียนส์ลีก รองชนะเลิศ: 2006–07

### อังกฤษ
***[[UEFA European Under-18 Football Championship]]** (1): 1993

### ส่วนตัว
***[[PFA Young Player of the Year]]** (2): 1995, 1996
***[[UEFA]] [[UEFA Fair Play ranking|Fair Play Award]]** (1): 1997
***[[Premier League Player of the Month]]** (2): December 1995, January 1996
***[[PFA Team of the Year]]** (1): 1996
***[[North Queensland Fury]]** Player of the Year (1): 2010
***[[North Queensland Fury]]** Players Player of the Year (1): 2010
***[[North Queensland Fury]]** Golden Boot (1): 2010
***[[Perth Glory]]** Golden Boot (1): 2011

## อ้างอิง

## แหล่งข้อมูลอื่น
* Perth Glory profile 
* 
* Goal.com profile 
* Robbie Fowler player profile  at cardiffcityfc.co.uk
* Robbie Fowler player profile at liverpoolfc.tv

หมวดหมู่:นักฟุตบอลชาวอังกฤษ
หมวดหมู่:นักฟุตบอลทีมชาติอังกฤษ
หมวดหมู่:ผู้เล่นสโมสรฟุตบอลลิเวอร์พูล
หมวดหมู่:ผู้เล่นสโมสรฟุตบอลลีดส์ยูไนเต็ด
หมวดหมู่:ผู้เล่นสโมสรฟุตบอลแมนเชสเตอร์ซิตี
หมวดหมู่:ผู้เล่นสโมสรฟุตบอลแบล็กเบิร์นโรเวอส์
หมวดหมู่:ผู้เล่นสโมสรฟุตบอลเมืองทอง ยูไนเต็ด
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในฟุตบอลโลก 2002
หมวดหมู่:บุคคลจากลิเวอร์พูล
หมวดหมู่:ผู้เขียนอัตชีวประวัติชาวอังกฤษ
หมวดหมู่:นักฟุตบอลจากลิเวอร์พูล
หมวดหมู่:ผู้จัดการทีมสโมสรฟุตบอลเมืองทอง ยูไนเต็ด
หมวดหมู่:เจ้าหน้าที่สโมสรฟุตบอลมิลตันคีนส์ดอนส์
หมวดหมู่:นักฟุตบอลชายชาวอังกฤษที่ค้าแข้งในต่างประเทศ